Jason (tegneserieskaper)

John Arne Sæterøy (født 16. august 1965), kjent under pseudonymet Jason, er en norsk tegneserieskaper fra Molde.

I forbindelse med 100-årsjubileet for tegneserier i Norge i 2011, var han en av fire tegneseriekunstnere som fikk sine arbeider gjengitt på et norsk frimerke; hans bidrag var «Fuglen i redet» fra Mjau mjau-albumene. 16. september 2011- Tegneseriejubileum; posten.noSe også Liste over kunstverk på norske frimerker

 Liv og virke 
mini|Sæterøy på Comic Festival O tour de la bulle i Montpellier i 2008
Han har gitt ut album i Norge, Sverige, Danmark, Finland, Frankrike, Nederland, Polen, Slovakia, Spania, Sveits, USA, og Tyskland, med særlig suksess i Frankrike. Han har vunnet en rekke priser for sine tegneserier både i Norge og internasjonalt.

Jason debuterte i 1981 i tegneseriebladet KonK, og fortsatte deretter å bidra med flere korte fortellinger. Fra 1987 til 1989 gikk han på kunstskolen Strykejernet kunstskole i Oslo, før han begynte på Statens håndverks- og kunstindustriskoles linje for grafisk design og illustrasjon.

I 1991 vant han en pris for sin historie Pervo i Norsk Tegneserieforums årlige tegneseriekonkurranse. Fire år senere ga han ut sitt første album, Lomma full av regn, en abstrakt tegneserie som ble kåret til tidenes beste tegneseriealbum noensinne av det norske tegneseriemagasinet TEGN. I 1997 kom første nummer av Jasons eget album, Mjau mjau. Dette albumet har senere fått tretten oppfølgere.

Etter det realistisk tegnede albumet Lomma full av regn forenklet Jason tegnestilen sin. Han eksperimenterte med andre stiler, og endte opp med å tegne dyrefigurer. Dyrefigurene ble konsekvent framstilt med samme tanketomme ansiktsuttrykk. I denne perioden begynte Jason også å tegne «stumme» serier, uten dialog. I 1999 kom den første helt stumme serien i Mjau mjau 5.

I 2003 vakte han oppmerksomhet med Jernvognen, en tegnet versjon av en av Stein Rivertons mest kjente kriminalroman fra 1909. Sommeren 2004 kom Du går feil vei, Jasons egen vri på Mary Shelleys klassiker Frankenstein. Jasons tegneserie Mjau Beibi ble i en periode trykt i Dagbladet. 

Jason har siden 2007 vært bosatt i Montpellier i Frankrike og lager som regel først seriene sine for utenlandske forlag før de blir utgitt på norsk Intervju med Jason på Empirix.. Han arbeider heltid med tegneserier og illustrasjonsoppdrag.

 Bibliografi 
 1995 – Lomma full av regn - TEGN A/L Bum
 1997 – Mjau mjau 1 - Jippi forlag
 1998 – Mjau mjau 1 1/2 - Jippi forlag
 1998 – Mjau mjau 2 - Jippi forlag
 1999 – Mjau mjau 3 - Jippi forlag
 1999 – Mjau mjau 4 - Jippi forlag
 1999 – Mjau mjau 5 - Jippi forlag
 1999 – Mjau mjau 6 - Jippi forlag
 2000 – Mjau mjau 7 - Jippi forlag
 2000 – Mjau mjau 8 - Jippi forlag
 2000 – Mjau mjau 9 - Jippi forlag
 2000 – Schhh! - Jippi forlag
 2000 – Mjau mjau 10 - Jippi forlag
 2001 – Mjau mjau 11: Jernvognen I - Jippi forlag
 2001 – Den hemmelighetsfulle mumie - Jippi forlag
 2002 – Mjau mjau 12: Jernvognen II - Jippi forlag
 2002 – Untitled - Jippi forlag
 2002 – Vent litt... - Schibsted
 2003 – Jernvognen - Schibsted
 2003 – Si meg en ting - Jippi forlag
 2004 – Du går feil vei - Schibsted
 2004 – Mitt liv som zombie - Jippi forlag
 2005 – La meg vise deg noe - Schibsted
 2006 – Hemingway - Schibsted
 2006 – Død og Levende - Jippi forlag
 2007 – Jeg drepte Hitler - Schibsted
 2008 – Den siste musketer - Schibsted
 2009 – Low Moon & andre historier - Magikon
 2010 – Varulvene i Montpellier - Magikon
 2011 – De 100 000 dødes øy - Magikon
 2012 – Athos i Amerika - Magikon
 2013 – Savnet katt - Magikon
 2013 – POP! - Jippi forlag
 2015 – Frida Kahlos papegøye - Magikon forlag

 Priser og utmerkelser (utvalg) 
 1995: Sproingprisen for Lomma full av regn 
 2000: Sproingprisen for Mjau Mjau 10: Si meg en ting 
 2000: Urhunden (Sverige) for beste oversatte serie Vänta lite...
 2002: Inkpotprisen 
 2002: Harveyprisen, Best New Talent, for Hey, Wait...
 2004: Kulturdepartementets tegneseriepris for Du går feil vei
 2005: Brageprisen - Åpen klasse for La meg vise deg noe
 2007: Eisnerprisen, Best U.S. Edition of International Material, for The Left Bank Gang
 2008: Eisnerprisen, Best U.S. Edition of International Material, for I Killed Adolf Hitler 
 2009: Eisnerprisen, Best U.S. Edition of International Material, for The Last Musketeer 
 2014: Visuelts klassikerprisGrafill om Visuelt 2014.

 Referanser 

 Eksterne lenker 

 Jippi forlag om Jason
 Magikon forlag om Jason 
 Fantagraphics om Jason - Jasons forlag i USA
 Cats without dogs - Jasons nettside

Kategori:Norske tegneserieskapere
Kategori:Vinnere av kulturdepartementets barnebokpriser
Kategori:Sproingvinnere
Kategori:Vinnere av Brageprisen
Kategori:Personer fra Molde kommune
Kategori:Fødsler i 1965